**LĒMUMS**

LIEPĀJĀ

|  |  |  |
| --- | --- | --- |
| 2020.gada 17.decembrī |  Nr.677/19(prot. Nr.19, 47.§) | Nr.233  |

Par nekustamo īpašumu Ģenerāļa Baloža ielā 49

un Ģenerāļa Baloža ielā 53 atsavināšanu

Lai nodotu atsavināšanai nekustamos īpašumus, kuri ir dzīvošanai nederīgi un kuru atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu, 4.panta pirmo un otro daļu, 5.panta pirmo un piekto daļu, likuma "Par pašvaldībām" 21.panta pirmās daļas 17.punktu un Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", izskatot Liepājas pilsētas pašvaldības iestādes "Nekustamā īpašuma pārvalde" 2020.gada 27.oktobra vēstuli Nr.1918/1.11. "Par nodošanu atsavināšanai", Liepājas pilsētas Dzīvojamo māju privatizācijas komisijas 2020.gada 4.novembra lēmumu (sēdes protokols Nr.33), Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12) un pastāvīgās Finanšu komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Atļaut uzsākt Liepājas pilsētas pašvaldībai piederošo nekustamo īpašumu atsavināšanu, nosakot atsavināšanas veidu - pārdošana izsolē:

1.1. Ģenerāļa Baloža ielā 49;

1.2. Ģenerāļa Baloža ielā 53.

2. Uzdot Liepājas pilsētas pašvaldības iestādei "Nekustamā īpašuma pārvalde" organizēt nekustamo īpašumu novērtēšanu.

3. Noteikt, ka izsoles noteikumus un izsoles sākuma cenu apstiprina Liepājas pilsētas dome.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai 2 eks., Izpilddirektora birojam, Finanšu pārvaldei, Dzīvojamo māju privatizācijas komisijai 4 eks., Nekustamā īpašuma pārvaldei 2 eks. (grāmatvedei 1 eks.) |